PMIndiaData/PMIndiaSum huggingface dataset:
મંત્રીમંડળે મહારાષ્ટ્રમાં વધાવનમાં નવું મોટા બંદર સ્થાપિત કરવા માટે સૈદ્ધાંતિક મંજૂરી  આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકે મહારાષ્ટ્રમાં દહાણુ નજીક વધાવનમાં એક મોટું બંદર સ્થાપિત કરવાની ‘સૈદ્ધાંતિક’ મંજૂરી આપી દીધી છે. આ યોજનાનો કુલ ખર્ચ રૂ. 65,544.54 કરોડ રૂપિયા આવવાની સંભાવના છે. વધાવન બંદર ‘ભૂ-સ્વામિત્વ મોડલ’ (જમીનની માલિકી ધરાવતું મોડલ) સ્વરૂપે વિકસાવવામાં આવશે. જવાહરલાલ નેહરુપોર્ટની સાથે એક ટોચનાં ભાગીદાર સ્વરૂપે એક સ્પેશ્યલ પર્પઝ વ્હિકલ (એસપીવી) સ્થાપિત કરવામાં આવશે. જેએનપીટીની આ યોજના લાગુ કરવામાં ઇક્વિટી ભાગીદારી 50 ટકા બરોબર કે એનાથી વધારે હશે. એસપીવી અંતર્ગત કનેક્ટિવિટી સ્થાપિત કરવા ઉપરાંત જમીન સુધારણા, બ્રેક વોટરનું નિર્માણ સહિત બંદર મૂળભૂત માળખાનો વિકાસ કરશે. તમામ વેપારી કામગીરીઓ ખાનગી ડેવલપર્સ દ્વારા પીપીપી (સરકારી ખાનગી ભાગીદારી) પદ્ધતિ દ્વારા હાથ ધરવામાં આવશે. જવાહરલાલ નેહરુ પોર્ટ ટ્રસ્ટ (જેએનપીટી) ભારતમાં સૌથી મોટું બંદર છે. એનું વિશ્વમાં 28મું સ્થાન છે અને આ બંદર પરથી કુલ 5.1 મિલિયન ટીઈયુ (20-ફૂટ ઇક્વિવેલેન્ટ યુનિટ્સ)ની અવરજવર થાય છે. વર્ષ 2023 સુધી 10 મિલિયન ટીઈયુની ક્ષમતા વૃદ્ધિ કરનાર ચોથું ટર્મિનલ પૂર્ણ કર્યા પછી પણ જવાહરલાલ નેહરુ પોર્ટ વિશ્વમાં 17મું સૌથી મોટું કન્ટેનર પોર્ટ બનશે. વધાવન બંદરના વિકાસ પછી ભારત વિશ્વનાં ટોચનાં 10 કન્ટેનર બંદર ધરાવતા દેશોમાં સામેલ થઈ જશે. મહારાષ્ટ્રમાં દેશનું સૌથી મોટું કન્ટેનર બંદર જેએનપીટીમાં છે. આ મહારાષ્ટ્ર, ઉત્તર કર્ણાટક, તેલંગાણાનાં અંતરિયાળ વિસ્તારો અને ગુજરાત, મધ્યપ્રદેશ, રાજસ્થાન, એનસીઆર, પંજાબ અને ઉત્તરપ્રદેશનાં અંતરિયાળ વિસ્તારોની જરૂરિયાતોને પૂર્ણ કરે છે. વિશ્વના સૌથી મોટા કન્ટેનર જહાજોનાં મેઇન્ટેનન્સ માટે ડીપ ડ્રાફ્ટ બંદરની જરૂર છે, જે 10 મિલિયન ટીઇયુની આયોજિત ક્ષમતાનો સંપૂર્ણ ઉપયોગ થયા પછી જેએનપીટી બંદર પર વધારાનાં ટ્રાફિકનું સંચાલન કરવાની જરૂરિયાતને પણ પૂર્ણ કરે. જેએનપીટી બંદર અને મુન્દ્રા દેશનાં બે સૌથી મોટા કન્ટેનર મેઇન્ટેનન્સ (ફક્ત મધ્યમ કદનાં કન્ટેનર જહાજ માટે) કરતાં બંદર છે. એમની ડ્રાફ્ટ અનુક્રમે 15 એમ અને 16 એમ છે, ત્યારે દુનિયાનાં સૌથી મોટા કન્ટેનર મેઇન્ટેનન્સ કરતાં આધુનિક ડીપ ડ્રાફ્ટ બંદ માટે 18 એમ અને 16 એમની જરૂર છે. કિનારા નજીક વધાવન બંદરમાં કુદરતી ડ્રાફ્ટ લગભગ 20 મીટર છે, જેનાથી આ બંદર પર મોટા જહાજોનું મેઇન્ટેનન્સ કરવાની સંભાવના છે. વધાવન બંદરનો વિકાસ 16,000થી 25,000 ટીઇયુ ક્ષમતાના કન્ટેનર જહાજોને આમંત્રિત કરવામાં સમર્થન બનાવશે. એનાથી એની કામગીરીમાં વધારો થશે અને લોજિસ્ટિક ખર્ચ ઘટવાનો લાભ મળશે. કન્ટેનર જહાજોના સતત વધી રહેલા કદને કારણે ભારતને પશ્ચિમ દરિયાકિનાર પર ડીપ ડ્રાફ્ટ બંદરનો વિકાસ કરવો અત્યંત જરૂરી છે. મૂલ્ય સંવર્ધન માળખાગત ક્ષેત્રને કારણે કાર્ગોનાં વધતા કન્ટેનરાઇઝેશનથી મૂલ્ય સંવર્ધિત આયાતની મેઇન્ટેનન્સ અને માળખાગત કામગીરીઓમાં મદદ કરવા માટે નિકાસ માટે આપણા બંદર પર મૂળભૂત માળખું તૈયાર કરવા બહુ મહત્વપૂર્ણ બની જાય છે. જેએનપીટી અંતરિયાળ વિસ્તારમાં કન્ટેનરની અવરજવર 2020-25 સુધી હાલની 4.5 એમટીઇયુથી વધીને 10.1 એમટીઇયુ થવાની આશા છે. આ સમયગાળા સુધી જેએનપીટીની ક્ષમતાનો સંપૂર્ણ ઉપયોગ થશે. લોજિસ્ટિક ઇન્ફ્રાસ્ટ્રક્ચરને શ્રેષ્ઠ બનાવવાની યોજના અને મેક ઇન ઇન્ડિયા અભિયાન દ્વારા ભારતમાંથી મહત્તમ નિકાસ થશે અને માળખાગત સંસાધન પછી કન્ટેનર પરિવહનની માગમાં વધારો થશે.
ભારત અને વિયેતનામ વચ્ચેના આર્થિક અને વેપારી સહકાર માટેની સમજૂતીને કેબિનેટની મંજૂરી

પ્રધાનમંત્રી શ્રી નરેન્દ્ર મોદીનીઅધ્યક્ષતામાં મળેલી મંત્રીમંડળની બેઠકે ભારત અને વિયેતનામ વચ્ચેનાં આર્થિક અને વેપારી સહકાર માટેની સમજૂતીઓ પર હસ્તાક્ષરને મંજૂરી આપી હતી. આ સમજૂતીથી ભારત અને વિયેતનામ વચ્ચેના દ્વિપક્ષીય આર્થિક અને વેપારી સંબંધોને વધુ વેગ મળશે.
પ્રધાનમંત્રીએ એન્જિનિયર્સ ડે પર તેમની શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ એન્જિનિયર્સ ડે પર તેમની હાર્દિક શુભેચ્છા પાઠવી હતી. તેમણે ભારતમાં આ દિવસ જેમની જન્મજયંતીએ ઉજવાય છે એ ભારત રત્ન એમ. વિશ્વેશવર્યાને પણ યાદ કર્યા હતા. પ્રધાનમંત્રીએ કહ્યું હતું કે, એન્જિનિયર્સ ડે પર તમામ એન્જિનિયર્સ કે જેમની વિધ્વતા, સમર્પણ અને જીજીવિષાને લીધે કેટલાક મહત્વપૂર્ણ આવિષ્કાર થયા છે. આપણે ગર્વ અને આનંદ સાથે ભારત રત્ન એમ. વિશ્વેશવર્યાને સલામ કરીએ. તેમને પાયાના એન્જિનિયર તરીકે યાદ રખાશે અને સન્માન અપાશે.
ખાંડની સંગ્રહખોરી અટકાવવા સાથે સંબંધિત કેન્દ્રીય આદેશની કાયદેસરતા એપ્રિલ, 2017 સુધી લંબાવવામાં આવી

પ્રધાનમંત્રી શ્રી નરેન્દ્ર મોદીની અધ્યક્ષતામાં યોજાયેલી કેન્દ્રીય મંત્રીમંડળની બેઠકમાં ખાંડ માટે કેન્દ્ર સરકારના વર્તમાન ઓર્ડરને વધુ છ મહિના માટે એટલે 29.10.2016થી 28.04.2017 સુધી માન્ય રાખવાની મંજૂરી આપવામાં આવી છે. આ નિર્ણયનો મુખ્ય ઉદ્દેશ રાજ્ય સરકારોને જરૂર જણાય ત્યારે ખાંડના સંબંધમાં સ્ટોક મર્યાદા/લાઇસન્સિંગ જરૂરિયાતો નક્કી કરવા માટે કેન્દ્ર સરકારની પૂર્વમંજૂરી સાથે નિયંત્રણના આદેશ ઇશ્યૂ કરવા સક્ષમ બનાવવાનો છે. તેનાથી આ જીવનજરૂરી ચીજવસ્તુ વાજબી દરે સામાન્ય જનતાને ઉપલબ્ધ કરાવવાના પ્રયાસોમાં મદદ મળશે તથા સંગ્રહખોરી અને નફો કરવાની વૃત્તિ નિયંત્રણમાં આપવામાં આવશે તેવી અપેક્ષા છે. પૃષ્ઠભૂમિ મંત્રીમંડળે 27.04.2016નો રોજ બેઠક યોજી હતી, જેમાં રાજ્યોને 28.10.2016 સુધી છ મહિનાના ગાળા માટે ખાંડના સંબંધમાં પુરવઠો, વિતરણ, વેચાણ, ઉત્પાદન, સ્ટોક, સંગ્રહ, ખરીદી અને અવરજવર વગેરેનું નિયમન કરવા રાજ્યોને સક્ષમ બનાવવા નિર્ણય લેવાયો હતો. તે મુજબ ઉપભોક્તા મંત્રાલયે 29.04.2016ના રોજ જાહેરનામા નંબર જીએસઆર 1584 (ઇ) બહાર પાડી ચોક્કસ ખાદ્ય ચીજવસ્તુ પર (લાઇસન્સિંગ જરૂરિયાતો, સ્ટોક મર્યાદા અને અવરજવરના નિયંત્રણો) દૂર કરવા સાથે સુધારણાનો આદેશ, 2016 બહાર પાડ્યો હતો, જેથી રાજ્ય સરકારો 28.10.2016 સુધી ખાંડ પર સ્ટોક મર્યાદા લાદવા સક્ષમ બન્યા હતા. તેના પરિણામે કથિત આદેશને જીવનજરૂરી ચીજવસ્તુઓના તમામ વર્તમાન આદેશોમાં વિલિન કરવામાં આવ્યા હતા અને કુલ સંગઠિત આદેશ જીએસઆર 929 (ઇ) 29 સપ્ટેમ્બર, 2016ના રોજ ઇશ્યૂ કરવામાં આવ્યો હતો. તે ધ્યાનમાં આવ્યું છે કે છેલ્લા થોડા મહિનામાં મિલો પાસથી ખાંડનો પર્યાપ્ત સ્ટોક હોવા છતાં તેની સરેરાશ કિંમતમાં વધારો થયો છે. આ ભાવવધારો કૃત્રિમ હોવાનું જણાય છે, કારણ કે તેની પાછળ મુખ્યત્વે વેપારીઓ/ખાંડના ડિલર્સનો સંગ્રહ જવાદાર હોવાનું જણાય છે. આ સ્થિતિને પહોંચી વળવા ખાંડ માટે સ્ટોક જાળવવાની મર્યાદા નક્કી કરવા અધિકારોનો ઉપયોગ કરવામાં આવ્યો છે. ખાંડ સાથે સંબંધિત વર્તમાન આદેશની કાયદેસરતા 28.10.2016ના રોજ પૂર્ણ થાય છે, જેથી ખાંડ સાથે સંબંધિત 29.09.2016 તારીખના કેન્દ્રીય આદેશ જીએસઆર નંબર 929 (ઇ)ની કાયદેસરતા 28.04.2017 સુધી લંબાવવામાં આવી હતી. કેન્દ્ર સરકાર વર્તમાન નિર્ણય પર જાહેરનામું બહાર પાડશે અને તમામ રાજ્યો/કેન્દ્રશાસિત પ્રદેશોને મોકલાવશે. રાજ્યો/કેન્દ્રશાસિત પ્રદેશો કેન્દ્ર સરકારની પૂર્વમંજૂરી સાથે નિયંત્રણ આદેશોના અધિકારોનો ઉપયોગ કરી શકે છે.
પ્રધાનમંત્રી 17 ફેબ્રુઆરીએ તમિલનાડુમાં ઓઇલ અને ગેસ ક્ષેત્રની મહત્વપૂર્ણ પરિયોજનાઓ રાષ્ટ્રને અર્પણ તેમજ શિલાન્યાસ કરશે

પ્રધાનમંત્રી શ્રી નરેન્દ્ર મોદી 17 ફેબ્રુઆરી 2021ના રોજ સાંજે 4:30 કલાકે વીડિયો કોન્ફરન્સિંગના માધ્યમથી તમિલનાડુમાં ઓઇલ અને ગેસ ક્ષેત્રની મુખ્ય પરિયોજનાઓ રાષ્ટ્રને અર્પણ તેમજ શિલાન્યાસ કરશે. પ્રધાનમંત્રી આ પ્રસંગે રામનાથપુરમ – થુથૂકુડી કુદરતી વાયુ પાઇપલાઇન અને મનાલી સ્થિત ચેન્નઇ પેટ્રોલિયમ કોર્પોરેશન લિમિટેડ ખાતે ગેસોલીન દેસુલફુરી સ્ટેશન યુનિટ રાષ્ટ્રને અર્પણ કરશે. તેઓ નાગપટ્ટીનમ ખાતે કાવેરી બેઝિન રિફાઇનરીનો શિલાન્યાસ પણ કરશે. આ પરિયોજનાઓના પરિણામરૂપે નોંધપાત્ર પ્રમાણમાં સામાજિક-આર્થિક લાભો થશે અને તેનાથી ઉર્જા આત્મનિર્ભરતાની દિશામાં દેશની આગેકૂચને વધુ વેગ મળશે. તમિલનાડુના રાજ્યપાલ અને મુખ્યમંત્રી, કેન્દ્રીય પેટ્રોલિયમ અને કુદરતી વાયુ મંત્રી પણ આ પ્રસંગે ઉપસ્થિત રહેશે. પરિયોજનાઓ વિશે એન્નોર- થિરુવલ્લુર- બેંગલુરુ- પુડુચેરી- નાગપટ્ટીનમ- મદુરાઇ- તુટીકોરિન કુદરતી વાયુ પાઇપલાઇનનો રામનાથપુરમ – થુથૂકુડી સેક્શન (143 કિમી) રૂપિયા 700 કરોડના ખર્ચે તૈયાર કરવામાં આવ્યો છે. તેનાથી
પ્રધાનમંત્રી લેહમાં: 19મા કુશોક બાકુલા રિનપોચેના જન્મશતાબ્દી સમારોહની ઉજવણીના સમાપન સમારોહમાં ભાગ લીધો; જોજિલા ટનલના કાર્યારંભ દર્શાવતી તકતીનું અનાવરણ કર્યું

પ્રધાનમંત્રી શ્રી નરેન્દ્ર મોદી આજે જમ્મુ કાશ્મીરન એક દિવસીય મુલાકાતના પ્રથમ તબક્કે લેહ આવી પહોંચ્યા હતા. તેમણે લેહમાં 19માં કુશોક બાકુલા રિનપોચેની જન્મશતાબ્દીની ઉજવણીના સમાપન સમારોહમાં ભાગ લીધો હતો. એ જ કાર્યક્રમમાં તેમણે જોજિલા ટનલનાં કાર્યારંભને દર્શાવતી તકતીનું અનાવરણ કર્યું હતું. 14 કિમી લાંબી જોજિલા ટનલ એ ભારતની સૌથી લાંબી માર્ગ ટનલ અને એશિયાની સૌથી લાંબી બંને બાજુની ટનલ બનશે. પ્રધાનમંત્રીની અધ્યક્ષતામાં આર્થિક બાબતો પરના કેન્દ્રીય મંત્રીમંડળે આ વર્ષની શરૂઆતમાં બાલટાલ અને મીનામાર્ગ વચ્ચે રાષ્ટ્રીય ધોરીમાર્ગ 1એના શ્રીનગર લેહ વિભાગમાં કુલ 6800 કરોડ રૂપિયાના ખર્ચે તૈયાર થનારી આ ટનલના નિર્માણ, સંચાલન અને નિભાવ માટેની મંજુરી આપી હતી. આ ટનલનું નિર્માણ થતા શ્રીનગર, કારગીલ અને લેહ વચ્ચે બધી જ ઋતુમાં સંપર્કો યથાવત સ્થાપિત રહેશે. તે જોજિલા પાસને પાર કરવા માટે અત્યારે સાડા ત્રણ કલાકનો સમય લાગે છે, જે ઓછો થઇ15 મિનીટ થઇ જશે. તેના વડે આ પ્રદેશનું સંપૂર્ણપણે આર્થિક અને સામાજિક-સાંસ્કૃતિક સંકલન પણ સધાશે. તેનું વ્યુહાત્મક મહત્વ પણ ઘણું છે. આ પ્રસંગે એક વિશાળ જન મેદનીને સંબોધન કરતા પ્રધાનમંત્રીએ 19માં કુશોક બાકુલા રિનપોચેના સમૃદ્ધ યોગદાનને યાદ કર્યું હતું. પ્રધાનમંત્રીએ જણાવ્યું કે તેમનું જીવન લોકોની સેવા માટે સમર્પિત હતું. તેમણે વધુમાં ઉમેર્યું કે 19માં કુશોક બાકુલા રિનપોચેએ પોતાની જાતને એક અસાધારણ રાજદ્વારી તરીકે સ્થાપિત કરી હતી. તેમણે નોંધ્યું કે મંગોલિયાની તેમની મુલાકાત દરમિયાન તેમણે તે દેશ માટે તેમની જે સદભાવના હતી તેનો પ્રત્યક્ષ અનુભવ કર્યો હતો. શ્રી નરેન્દ્ર મોદીએ એ બાબત અંગે ખુશી વ્યક્ત કરી કે આજે તેઓ જમ્મુ અને કાશ્મીરના ત્રણ પ્રાંતોની મુલાકાત લઇ રહ્યા છે. તેમણે કહ્યું કે જમ્મુ અને કશ્મીર રાજ્ય 25,000 કરોડ રૂપિયાના વિકાસ કાર્યોના પરિયોજનાઓ મેળવવા જઈ રહ્યું છે. તેમણે ઉમેર્યું કે આ યોજનાઓનો રાજ્યના લોકો પર હકારાત્મક પ્રભાવ પડશે.
યુનાઇટેડ કિંગ્ડમના પ્રધાનમંત્રીની ભારતની મુલાકાત (એપ્રિલ 21-22, 2022)

યુનાઇટેડ કિંગ્ડમના ખૂબ આદરણીય (ધ રાઇટ ઓનરેબલ) પ્રધાનમંત્રીશ્રી બોરિસ જૉન્સન ભારતના પ્રધાનમંત્રી શ્રી નરેન્દ્ર મોદીનાં આમંત્રણ પર 21-22 એપ્રિલ 2022 દરમિયાન ભારતની સત્તાવાર મુલાકાતે છે. યુકેના પ્રધાનમંત્રી તરીકે આ તેમની પ્રથમ ભારત મુલાકાત છે. 2. 22 એપ્રિલ, 2022ના રોજ પ્રધાનમંત્રી શ્રીજૉન્સનનું રાષ્ટ્રપતિ ભવન ખાતે ઔપચારિક સ્વાગત કરવામાં આવ્યું હતું, જ્યાં તેમનું પ્રધાનમંત્રી શ્રી મોદી દ્વારા સ્વાગત કરવામાં આવ્યું હતું. પ્રધાનમંત્રીજૉન્સને બાદમાં મહાત્મા ગાંધીને પુષ્પાંજલિ અર્પણ કરવા અને શ્રદ્ધાંજલિ આપવા રાજઘાટની મુલાકાત લીધી હતી. 3. પ્રધાનમંત્રી મોદીએ હૈદ્રાબાદ હાઉસ ખાતે મુલાકાતી પ્રધાનમંત્રી સાથે દ્વિપક્ષીય પરામર્શ કર્યો હતો અને તેમનાં સન્માનમાં ભોજન સમારંભનું પણ આયોજન કર્યું. અગાઉ, વિદેશ મંત્રી ડૉ. એસ. જયશંકર, યુકેના પ્રધાનમંત્રીને મળ્યા હતા. 4. દ્વિપક્ષીય વાટાઘાટોમાં, બંને પ્રધાનમંત્રીઓએ મે 2021માં વર્ચ્યુઅલ સમિટમાં શરૂ કરાયેલ રોડમેપ 2030 પર થયેલી પ્રગતિની પ્રશંસા કરી હતી અને દ્વિપક્ષીય સંબંધોના સંપૂર્ણ વર્ણપટમાં વધુ મજબૂત અને ક્રિયા લક્ષી સહયોગને આગળ ધપાવવાની તેમની પ્રતિબદ્ધતાનો પુનરોચ્ચાર કર્યો હતો. તેઓએ એફટીએ પર ચાલી રહેલી વાટાઘાટો અને ઉન્નત વેપાર ભાગીદારીના અમલીકરણમાં પ્રગતિની પ્રશંસા કરી હતી અને ઑક્ટોબર 2022ના અંત સુધીમાં વ્યાપક અને સંતુલિત વેપાર સોદો પૂર્ણ કરવા સંમત થયા હતા. 20 સમિટ માટે ભારત આવવા આમંત્રણ આપ્યું હતું. પ્રધાનમંત્રી શ્રી જૉન્સને પ્રધાનમંત્રી શ્રી મોદીને યુકેની મુલાકાત લેવા તેમનાં આમંત્રણનું પુનરાવર્તન કર્યું હતું. પ્રધાનમંત્રી મોદીએ આ આમંત્રણ સ્વીકાર્યું હતું. આદાનપ્રદાન કરાયેલા એમઓયુની યાદી
પ્રધાનમંત્રીએ રાજસ્થાનના લોકોને તેમના સ્થાપના દિવસ માટે શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ રાજસ્થાનના લોકોને સ્થાપના દિવસના અવસર પર શુભેચ્છા પાઠવી છે. પ્રધાનમંત્રીએ કહ્યું કે, “ગૌરવમયી ઈતિહાસ અને શાનદાર સંસ્કૃતિથી ભરપુર વીરોની ભૂમિ રાજસ્થાનના સ્થાપના દિવસ પર પ્રદેશના લોકોને ખૂબ ખૂભ શુભકામનાઓ.”
સરકારે નમામી ગંગેના અંતર્ગત કાર્યક્રમના ઝડપી અમલીકરણના દ્રષ્ટિકોણમાં દ્રષ્ટાંતરુપ બદલાવ કર્યો

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે નમામી ગંગે કાર્યક્રમના અંતર્ગત મિશ્રિત વાર્ષિક વેતન આધારિત સાર્વજનિક-ખાનગી ભાગીદારી શરુ કરવા માટેના પ્રસ્તાવને મંજૂરી આપી દીધી છે. એનો ઉદ્દેશ્ય ભારતમાં નકામા પાણીના ક્ષેત્રમાં સુધારો કરવાનો છે. દ્રષ્ટિકોણમાં દ્રષ્ટાંતરુપ બદલાવથી મિશ્ર વેતન આધારિત સાર્વજનિક ભાગીદારી (પીપીપી) મોડલ અપનાવાશે. એનાથી કાર્ય પ્રદર્શન, સક્ષમતા, વ્યવહારિકતા તથા નિરંતરતા સુનિશ્ચિત થઈ શકશે. આ મોડલમાં મૂડીગત રોકાણ માટે એક ભાગ (40 ટકા સુધી)ની ચૂકવણી સરકાર દ્વારા કરાશે અને બાકીની ચૂકવણી વાર્ષિક રુપે 20 વર્ષો સુધી કરવામાં આવશે. આ મોડેલના વિશેષ સ્વભાવને ધ્યાનમાં રાખતા અને ભવિષ્યમાં તેને ઉપર લાવવા માટે સરકાર આવી પીપીપી પરિયોજનાઓની યોજના, સંરચના, રાહત મેળવનારાઓને આકર્ષિત કરવા તથા કાર્ય પર નજર રાખવા માટે સ્પેશિયલ પર્પઝ વ્હિકલ (એસપીવી) સ્થાપિત કરશે અને સ્વચ્છ ગંગા માટે રાષ્ટ્રીય મિશન (એનએમસીજી)ના સમગ્ર દિશા-નિર્દેશના અંતર્ગત સમગ્ર નીતિના માધ્યમથી શોધાયેલા નકામા પાણી માટે બજાર વિકસિત કરાશે. એસપીવીની સ્થાપના ભારતીય કંપની અધિનિયમ 2013ના અંતર્ગત કરવામાં આ‌વશે અને તેના માધ્યમથી આવશ્યક શાસન માટેનું માળખું અને કામ કાજ સંબંધિત સ્વાયત્તતા પ્રદાન કરવામાં આ‌વશે. એસપીવી પરિયોજનાઓને હાથમાં લેવા માટે ભાગ લેનારી રાજ્ય સરકારો તથા શહેરી તંત્રો સાથે ત્રિપક્ષીય સમજૂતી કરાશે. એવી ત્રિપક્ષીય સમજૂતીઓનો ઉદેશ્ય સુધારો લાગુ કરવા તથા પ્રદૂષણ આધારિત યુઝર ફી પુનઃ પ્રાપ્ત કરવા માટે પગલાં લેવાનો છે. મંત્રાલયે એસટીપીથી સ્વચ્છ કરાયેલા પાણીને ખરીદવા માટે રેલ મંત્રાલય સાથે સમજૂતી કરી છે જેથી સ્વચ્છ કરાયેલા ગંદા પાણી માટે ઝડપથી બજાર વિકસિત કરી શકાય. એ જ રીતની સમજૂતીઓ વિદ્યુત, પેટ્રોલિયમ તથા ઉદ્યોગ મંત્રાલય સાથે કરવામાં આવશે. સરકાર દ્વારા આ ભવિષ્ય માટે લેવામાં આવનારા પગલાં છે જેમાંથી સ્વચ્છ કરાયેલા પાણી માટે બજાર વિકસિત કરી શકાશે અને માળખાકીય સુધાર પરિયોજનાઓની પુરક હશે. એનાથી નમામી ગંગે કાર્યક્રમના અંતર્ગત કરવામાં આવેલી સમાન વહેંચણી સાથે અનેક પરિયોજનાઓ શરુ કરી શકાશે અને પ્રારંભિક વર્ષોમાં નાણાંકીય જવાબદારીમાં કમી આવશે. સંપૂર્ણ રાહતના સમયગાળા દરમિયાન ખાનગી ભાગીદારીના હિસ્સાને વિસ્તારવાથી દીર્ધકાલિન રુપે સંચાલન સુનિશ્ચિત થશે. કાર્ય પ્રદર્શન ધોરણોને વાર્ષિક ચૂકવણી સાથે જોડવાથી યોગ્ય ધોરણો વાળા સ્વચ્છ કરાયેલા પાણીનો ઉદેશ્ય સુનિશ્ચિત થશે. આ શહેરી સ્થાનિક સંસ્થાઓની ક્ષમતાના સર્જનમાં સહાયક થશે કેમકે પ્રદૂષણ આધારિત ચૂકવણી પર યૂઝર ફીની વસૂલાતનો આધાર સ્થાપિત થઈ જશે.
પ્રધાનમંત્રી શ્રી નરેન્દ્ર મોદી અને  ઇઝરાયેલના પ્રધાનમંત્રી મહામહિમ નફતાલી બેનેટ વચ્ચે ટેલિફોનિક સંવાદ થયો

પ્રધાનમંત્રી શ્રી નરેન્દ્ર મોદીએ આજે ઇઝરાયેલના પ્રધાનમંત્રી મહામહિમ નફતાલી બેનેટ સાથે ફોન પર વાત કરી. બેનેટે આ વર્ષની શરૂઆતમાં ઇઝરાયલના પ્રધાનમંત્રી તરીકે પદ સંભાળ્યું જેના સંદર્ભમાં પ્રધાનમંત્રીએ મહામહિમ બેનેટને ફરી એકવાર અભિનંદન પાઠવ્યા. નેતાઓએ તાજેતરના વર્ષોમાં દ્વિપક્ષીય સંબંધોમાં નોંધપાત્ર વૃદ્ધિ પર સંતોષ વ્યક્ત કર્યો. પ્રધાનમંત્રીએ ભારપૂર્વક જણાવ્યું હતું કે ભારત કૃષિ, પાણી, સંરક્ષણ અને સુરક્ષા અને સાયબર સુરક્ષા જેવા ક્ષેત્રોમાં ઇઝરાયેલ સાથેના મજબૂત સહયોગને ખૂબ મૂલ્ય આપે છે. બંને નેતાઓ સહકારને વધુ વિસ્તૃત કરવાની સંભાવના પર સહમત થયા, ખાસ કરીને ઉચ્ચ તકનીક અને નવીનતાના ક્ષેત્રોમાં. તેઓએ આ સંદર્ભમાં લઈ શકાય તેવા નક્કર પગલાઓની ચર્ચા કરી અને નક્કી કર્યું કે બંને વિદેશ મંત્રાલયો ભારત-ઈઝરાયલ વ્યૂહાત્મક ભાગીદારીને વધુ સમૃદ્ધ બનાવવા માટે રોડમેપ તૈયાર કરવા પર કામ કરશે. પ્રધાનમંત્રીએ આગામી વર્ષે ભારત અને ઇઝરાયલ વચ્ચે રાજદ્વારી સંબંધોની સ્થાપનાની 30 મી વર્ષગાંઠને યાદ કરીને મહામહિમ બેનેટને ફરી એકવાર આમંત્રણ આપ્યું હતું. પ્રધાનમંત્રીએ મહામહિમ બેનેટને તથા ઈઝરાયેલના લોકોને આગામી યહૂદી તહેવાર રોશ હાશનાહ માટે શુભેચ્છાઓ પણ પાઠવી હતી. …
પ્રધાનમંત્રી 18 ઑક્ટોબરના રોજ 90મી ઇન્ટરપોલ સામાન્ય સભાને સંબોધન કરશે

પ્રધાનમંત્રી શ્રી નરેન્દ્ર મોદી 18 ઑક્ટોબરના રોજ બપોરે 1:45 વાગ્યે નવી દિલ્હીનાં પ્રગતિ મેદાનમાં 90મી ઇન્ટરપોલ જનરલ એસેમ્બલીને સંબોધન કરશે. ઇન્ટરપોલની 90મી સામાન્ય સભા- જનરલ એસેમ્બલી 18થી 21 ઑક્ટોબર દરમિયાન યોજાશે. આ બેઠકમાં ઇન્ટરપોલનાં 195 સભ્ય દેશોનાં પ્રતિનિધિમંડળો સામેલ થશે, જેમાં મંત્રીઓ, દેશોના પોલીસ વડાઓ, રાષ્ટ્રીય કેન્દ્રીય બ્યૂરોના વડાઓ અને વરિષ્ઠ પોલીસ અધિકારીઓ સામેલ હશે. જનરલ એસેમ્બલી ઇન્ટરપોલનું સર્વોચ્ચ સંચાલક મંડળ છે અને તેની કામગીરીથી સંબંધિત મુખ્ય નિર્ણયો લેવા માટે વર્ષમાં એકવાર મળે છે. ઇન્ટરપોલની સામાન્ય સભાની બેઠક લગભગ 25 વર્ષના ગાળા પછી ભારતમાં યોજાઈ રહી છે – તે છેલ્લે 1997માં યોજાઇ હતી. ભારતની આઝાદીનાં 75મા વર્ષની ઉજવણીના ભાગરૂપે 2022માં નવી દિલ્હી ખાતે ઇન્ટરપોલ જનરલ એસેમ્બલીનું આયોજન કરવાના ભારતના પ્રસ્તાવને જનરલ એસેમ્બલીએ ભારે બહુમતી સાથે સ્વીકારી લીધો હતો. આ કાર્યક્રમ ભારતની કાયદો અને વ્યવસ્થાની સિસ્ટમની શ્રેષ્ઠ પદ્ધતિઓને સમગ્ર વિશ્વ સમક્ષ પ્રદર્શિત કરવાની તક પ્રદાન કરે છે. આ પ્રસંગે કેન્દ્રીય ગૃહ પ્રધાન, ઇન્ટરપોલના પ્રમુખ અહેમદ નાસેર અલ રાયસી અને સેક્રેટરી જનરલ શ્રી જુર્જન સ્ટોક, સીબીઆઇના ડિરેક્ટર પણ હાજર રહેશે.
પ્રધાનમંત્રી નવા ભારતના નિર્માણ માટે પ્રતિબદ્ધતા ઇચ્છે છે

પ્રધાનમંત્રી શ્રી નરેન્દ્ર મોદીએ નાગરિકોને નવા ભારતના નિર્માણ માટે પ્રતિજ્ઞા લેવા અને પ્રતિબદ્ધતા વ્યક્ત કરવાની અપીલ કરી છે. પ્રધાનમંત્રીએ કહ્યું હતું કે, “એનએમ મોબાઇલ એપ http://nm4.in/dnldapp પર નવા ભારતના નિર્માણ માટે પ્રતિજ્ઞા લો અને પ્રતિબદ્ધતા વ્યક્ત કરો. નવા ભારતનો ઉદય થઈ રહ્યો છે, જે 125 કરોડ ભારતીયોની ક્ષમતા અને કુશળતાથી સમર્થ છે. આ ભારત વિકાસ માટે પ્રતિબદ્ધ છે. જ્યારે આપણે વર્ષ 2022માં ભારતની આઝાદીની 75મી વર્ષગાંઠ ઉજવીશું, ત્યારે આપણે ગાંધીજી, સરદાર પટેલ અને ડો. બાબાસાહેબ આંબેડકરને ગર્વ થાય તેવા ભારતનું નિર્માણ કરવું પડશે.”
ખેલો ઈન્ડિયા યુનિવર્સિટી ગેમ્સનાં ઉદ્ઘાટન પ્રસંગે પ્રધાનમંત્રીનો સંદેશ

પ્રધાનમંત્રી શ્રી નરેન્દ્ર મોદીએ આજે ખેલો ઈન્ડિયા યુનિવર્સિટી ગેમ્સનાં ઉદ્ઘાટન પ્રસંગે તેમનો સંદેશ શેર કર્યો હતો. બેંગલુરુમાં આજે ભારતના ઉપરાષ્ટ્રપતિ શ્રી એમ. વેંકૈયા નાયડુ દ્વારા આ ગેમ્સને ખુલ્લી જાહેર કરવામાં આવી હતી.કર્ણાટકના રાજ્યપાલ શ્રી થાવરચંદ ગેહલોત, ગૃહ મંત્રી શ્રી અમિત શાહ, મુખ્યમંત્રી શ્રી બસવરાજ બોમાઈ, કેન્દ્રીય નાણાં અને કોર્પોરેટ બાબતોનાં મંત્રી શ્રીમતી નિર્મલા સીતારામન, કેન્દ્રીય યુવા બાબતો અને રમતગમત મંત્રી શ્રી અનુરાગ સિંહ ઠાકુર, રાજ્ય મંત્રી, યુવા બાબતો અને રમતગમત મંત્રાલય શ્રી નિશીથ પ્રામાણિક અને અન્યો આ પ્રસંગે ઉપસ્થિત હતા. પ્રધાનમંત્રીએ કહ્યું કે બેંગલુરુ દેશના યુવા ઉત્સાહનું પ્રતિક છે અને વ્યવસાયિકોનું ગૌરવ છે. તેમણે કહ્યું કે અહીં સ્ટાર્ટઅપ્સ અને સ્પોર્ટ્સનો સંગમ થઈ રહ્યો છે તે મહત્વનું છે." બેંગલુરુમાં ખેલો ઈન્ડિયા યુનિવર્સિટી ગેમ્સનું આયોજન આ સુંદર શહેરની ઊર્જામાં વધારો કરશે.", એમ તેમણે કહ્યું. પ્રધાનમંત્રીએ રોગચાળાના પડકારો વચ્ચે ગેમ્સના સંગઠન તરીકે આયોજકોના સંકલ્પને સલામ કરી હતી જે સંકલ્પ અને જુસ્સાને મૂર્તિમંત કરે છે. આ યુવા જુસ્સો ભારતને દરેક ક્ષેત્રમાં નવી ગતિ સાથે લઈ જઈ રહ્યો છે, એમ પ્રધાનમંત્રીએ ઉમેર્યું હતું. પ્રધાનમંત્રીએ સફળતાના પ્રથમ મંત્ર તરીકે ટીમ ભાવનાનાં મહત્વ પર ભાર મૂક્યો હતો. “આ ટીમ ભાવના આપણને રમતગમતમાંથી શીખવા મળે છે. ખેલો ઈન્ડિયા યુનિવર્સિટી ગેમ્સમાં તમે તેનો સીધો અનુભવ કરશો. આ ટીમ સ્પિરિટ આપણને જીવનને જોવાની નવી રીત પણ આપે છે”, એમ પ્રધાનમંત્રીએ કહ્યું.એ જ રીતે, સર્વગ્રાહી અભિગમ અને 100 ટકા સમર્પણ એ રમતગમતમાં સફળતાની મુખ્ય આવશ્યકતાઓ છે. રમતગમતના ક્ષેત્રમાંથી મળેલી શક્તિ અને શીખ પણ વ્યક્તિને જીવનમાં આગળ લઈ જાય છે. શ્રી મોદીએ ભારપૂર્વક જણાવ્યું હતું કે "ખેલ, વાસ્તવિક અર્થમાં, જીવનની સાચી સહાયક પ્રણાલી છે."પ્રધાનમંત્રીએ જુસ્સો, પડકારો, હારમાંથી શીખવા, પ્રામાણિકતા અને ક્ષણમાં જીવવાની ક્ષમતા જેવાં વિવિધ પાસાઓના સંદર્ભમાં રમત અને જીવન વચ્ચે સમાનતા પણ દર્શાવી હતી. "જીતને સારી રીતે ધારણ કરવી અને હારમાંથી શીખવું એ એક મહત્વપૂર્ણ કળા છે જે આપણે રમતગમતનાં ક્ષેત્રમાં શીખીએ છીએ", એમ તેમણે કહ્યું. પ્રધાનમંત્રીએ રમતવીરોને કહ્યું કે તેઓ નવા ભારતના યુવાઓ છે અને તેઓ એક ભારત શ્રેષ્ઠ ભારતના ધ્વજ વાહક પણ છે. યુવા વિચાર અને અભિગમ આજે દેશની નીતિઓને આકાર આપી રહ્યું છે. પ્રધાનમંત્રીએ કહ્યું કે આજના યુવાનોએ ફિટનેસને દેશની પ્રગતિનો મંત્ર બનાવ્યો છે. ઘણી બધી પહેલ રમતગમતને જૂની વિચારસરણીનાં બંધનમાંથી મુક્ત કરી રહી છે. નવી શિક્ષણ નીતિમાં રમતગમત પર ભાર, રમતગમત માટે આધુનિક ઈન્ફ્રાસ્ટ્રક્ચર, પારદર્શક પસંદગી પ્રક્રિયા અથવા રમતગમતમાં આધુનિક ટેક્નોલોજીનો વધતો ઉપયોગ જેવાં પગલાં ઝડપથી નવા ભારતની ઓળખ બની રહ્યા છે, તેના યુવાનોની આશાઓ અને આકાંક્ષાઓ અને નવા ભારતના નિર્ણયોનો પાયો બની રહ્યા છે.“હવે દેશમાં નવા સ્પોર્ટ્સ સાયન્સ સેન્ટર્સની સ્થાપના થઈ રહી છે. સમર્પિત સ્પોર્ટ્સ યુનિવર્સિટીઓ આવી રહી છે. આ તમારી સુવિધા માટે અને તમારાં સપનાને સાકાર કરવા માટે છે” એમ પ્રધાનમંત્રીએ કહ્યું. પ્રધાનમંત્રીએ રમતગમતની શક્તિ અને દેશની શક્તિ વચ્ચેની કડીનો પુનરોચ્ચાર કર્યો કારણ કે રમતગમતમાં કદર દેશની ઓળખમાં વધારો કરે છે. તેમણે ટોક્યો ઑલિમ્પિકની ટુકડી સાથેની તેમની મુલાકાતને યાદ કરી હતી અને ઍથ્લીટ્સના ચહેરા પર દેશ માટે કંઇક કરી છૂટવાની ચમક અને સંતોષને યાદ કર્યો. પ્રધાનમંત્રીએ ગેમ્સમાં ભાગ લેતી વખતે ખેલાડીઓને દેશ માટે રમવા માટે પ્રોત્સાહિત કર્યા હતા.
સ્મૃતિ વન ગુજરાતની લવચિકતાનો ઇતિહાસ આપે છે: પ્રધાનમંત્રી શ્રી

2001ના ભૂકંપમાં દુ:ખદ રીતે ગુમાવેલા લોકોને શ્રદ્ધાંજલિ આપવા માટે લોકો ભુજમાં સ્મૃતિ વનની મુલાકાત લઈ રહ્યાં છે તે અંગે પ્રધાનમંત્રી શ્રી નરેન્દ્ર મોદીએ ખુશી વ્યક્ત કરી છે. ગુજરાત ઈન્ફોર્મેશન દ્વારા કરવામાં આવેલા ટ્વીટના જવાબમાં પ્રધાનમંત્રી શ્રીએ ટ્વીટ કર્યું: “આ જોઈને આનંદ થયો. સ્મૃતિ વન એ 2001ના ધરતીકંપમાં આપણે દુ:ખદ રીતે ગુમાવેલા લોકોને શ્રદ્ધાંજલિ છે. તે ગુજરાતની લવચિકતાનો પણ ઉલ્લેખ કરે છે. આગામી મહિનાઓ કચ્છની મુલાકાત લેવા માટે ઉત્તમ સમય બની રહેશે. ત્યાં રણ ઉત્સવ છે અને હવે સ્મૃતિ વન પણ છે.
પ્રધાનમંત્રી દેશને ભારતની સૌથી લાંબી રોડ ટનલ સમર્પિત કરશે

પ્રધાનમંત્રી શ્રી નરેન્દ્ર મોદી 2 એપ્રિલ, 2017ના રોજ ભારતની સૌથી મોટી રોડ ટનલ – 9 કિલોમીટર લાંબી “ચેનાઈ – નાશરી ટનલ” દેશને સમર્પિત કરશે. રાષ્ટ્રીય રાજમાર્ગ – 44 (એનએચ-44) પર સ્થિત આ ટનલ શ્રીનગરને જમ્મુ સાથે જોડે છે, જેનાથી બંને શહેરો વચ્ચેના પ્રવાસના સમયમાં બે કલાક સુધીનો ઘટાડો થશે. તેનાથી 31 કિલોમીટરનું અંતર ઘટાડવામાં તેમજ હિમવર્ષાથી ઢંકાઈ જતા ઉપરના માર્ગોને બાયપાસ કરવામાં સફળતા મળી છે. તેનાથી અંદાજે દરરોજ રૂ. 27 લાખ સુધીનું ઇંધણ બચાવવામાં મદદ મળી છે. ટનલના નિર્માણથી મોટા પાયે વનીકરણ અને વૃક્ષછેદન ટળી ગયું છે તેમજ તમામ પ્રકારના હવામાનમાં કમ્યુટર્સને જમ્મુ અને ઉધમપુરથી રામવન, બનિહાલ અને શ્રીનગર સુધી સલામત રીતે મુસાફરી કરવાની સુવિધા મળશે. ટનલ વૈશ્વિક-કક્ષાની સુરક્ષા વ્યવસ્થાથી સજ્જ છે તથા જમ્મુ અને કાશ્મીર રાજ્યમાં પ્રવાસન અને આર્થિક પ્રવૃત્તિઓને વેગ આપશે તેવી અપેક્ષા છે. ટનલની મુખ્ય ખાસિયતો • તે 9.35 મીટર કેરિજવે સાથે સિંગલ-ટ્યુબ બાય-ડિરેક્શનલ ટનલ છે, તથા 5 મીટરનો વર્ટિકલ ક્લીઅરન્સ ધરાવે છે. • તેમાં દર 300 મીટરના અંતરે મુખ્ય ટનલને જોડતા “ક્રોસ પેસેજીસ” સાથે સમાંતર એસ્કેપ ટનલ પણ છે. • તે ઇન્ટિગ્રેટેડ ટ્રાફિક કન્ટ્રોલ સિસ્ટમ, સર્વિલન્સ, વેન્ટિલેશન અને બ્રોડકાસ્ટ સિસ્ટમ, ફાયર ફાઇટિંગ સિસ્ટમ અને દર 150 મીટરનાં અંતરે એસઓએસ કોલ-બોક્સ જેવી સ્માર્ટ ખાસિયતો પણ ધરાવે છે. • પ્રોજેક્ટ રૂ. 2500 કરોડના ખર્ચે પૂર્ણ થયો છે.
પ્રધાનમંત્રીએ હેનોઈમાં કવાન સુ પેગોડાની મુલાકાત લઈ સાધુઓ સાથે પરામર્શ કર્યો

પ્રધાનમંત્રી નરેન્દ્ર મોદીએ હેનોઈમાં કવાન સુ પેગોડાની આજે મુલાકાત લીધી હતી. તેમણે સેંકટમ સેંકટોરમ ખાતે પ્રાર્થના કરી હતી અહીંના બોધ્ધ સાધુઓએ તેમનું ઉષ્માપૂર્ણ સ્વાગત કર્યું હતું. સાધુઓ સાથે પરામર્શ કરતા પ્રધાનમંત્રીએ કહ્યું કે તે પેગોડાની મુલાકાત લેવા બદલ પોતાને ભાગ્યશાળી માને છે. આ પ્રસંગે તેમણે ભારતના પ્રથમ રાષ્ટ્રપતિ શ્રી રાજેન્દ્ર પ્રસાદે 1959માં પેગોડાની લીધેલી મુલાકાતને યાદ કરી હતી. ભારત અને વિયેતનામ વચ્ચેની કડીઓ 2000 વર્ષ પૂરાણી છે, તેવો ઉલ્લેખ કરતા આ પ્રસંગે પ્રધાનમંત્રીશ્રીએ જણાવ્યું હતું કે કેટલાક લોકો યુધ્ધ કરવા માટે આવતા હોય છે જ્યારે ભારત શાંતિનો, સહનશક્તિની મૂર્તિ સમાન બુધ્ધનો સંદેશ લઈને આવ્યું છે. તેમણે કહ્યું કે દુનિયાએ શાંતિના માર્ગે ચાલવું જોઈએ. આ માર્ગ આનંદ અને સમૃધ્ધિ બક્ષે છે. પ્રધાનમંત્રીએ કહ્યું કે બૌધ્ધ ધર્મએ ભારતથી દરિયાઈ માર્ગે વિયેતનામ આવ્યો અને તેથી વિયેતનામે બૌધ્ધ ધર્મની શુધ્ધતા મેળવી છે. તેમણે કહ્યું કે ભારતમાંના સાધુઓના ચહેરા પર તેજ જોવા મળ્યું છે, ભારતની મુલાકાતે આવવાની ઈચ્છા ધરાવનારાઓમાં ભારે કુતૂહલ જોવા મળ્યું હતું. પ્રધાનમંત્રીએ તેમને બુધ્ધની જન્મભૂમીની અને ખાસ કરીને પોતે સંસદમાં જે પ્રદેશનું પ્રતિનિધિત્વ કરે છે તે વારાણસીની મુલાકાત લેવાની વિનંતી કરી હતી.
કૃષિ અને સંલગ્ન ક્ષેત્રોમાં યુનાઈટેડ આરબ એમિરેટસ અને ભારત વચ્ચે થયેલા સમજૂતિના કરારને કેબિનેટની મંજૂરી

પ્રધાન મંત્રીશ્રીના અધ્યક્ષપદે મળેલી કેન્દ્ર સરકારની કેબિનેટે કૃષિ અને સંલગ્ન ક્ષેત્રોમાં યુનાઈટેડ આરબ એમિરેટસ અને ભારત વચ્ચે થયેલા સમજૂતિના કરારને મંજૂરી આપી છે. આ સમજૂતિના કરાર બંને દેશો માટે પરસ્પર લાભદાયી બની રહેશે. તેનાથી બંને દેશોમાં ઉત્તમ કૃષિ પ્રણાલીઓને પ્રોત્સાહન મળશે અને ખેડૂતોના ખેતરોમાં ઉત્પાદકતાનો વધારો થશે, બહેતર વૈશ્વિક બજાર ઉપલબ્ધ થઈ શકશે. સમાનતા અને સમાવેશીતામાં વધારો થશે. કૃષિ ટેકનોલોજીમાં સહયોગને કારણે નવતર ટેકનોલોજી ઉપયોગ તરફ જઈ શકાશે. ઉત્પાદન અને ઉત્પાદકતામાં વધારો થશે અને એ દ્વારા આહાર સલામતિના ધ્યેય તરફ આગળ વધી શકાશે.
પ્રધાનમંત્રીએ અવની લેખારાને પેરાલિમ્પિક્સ ગેમ્સમાં શૂટિંગમાં સુવર્ણ ચંદ્રક જીતવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ ટોક્યોમાં પેરાલિમ્પિક્સ ગેમ્સમાં શૂટિંગમાં સુવર્ણ ચંદ્રક જીતવા બદલ અવની લેખારાને અભિનંદન પાઠવ્યા છે. એક ટ્વિટમાં પ્રધાનમંત્રીએ કહ્યું; "અભૂતપૂર્વ પ્રદર્શન @
જાપાનનાં વિદેશ મંત્રી પ્રધાનમંત્રીને મળ્યાં

જાપાનનાં વિદેશ મંત્રી મહામહિમ શ્રી તારો કોનોએ આજે પ્રધાનમંત્રી નરેન્દ્ર મોદીની સૌજન્ય મુલાકાત લીધી હતી. શ્રી કોનોએ પ્રધાનમંત્રી મોદીને તેમની ઓક્ટોબર, 2018માં જાપાનની મુલાકાત પછી છેલ્લાં થોડાં મહિનાઓમાં થયેલી ફોલો-અપ કામગીરી વિશે ટૂંકમાં જાણકારી આપી હતી. પ્રધાનમંત્રીએ ઓક્ટોબર, 2018માં જાપાનની સફળ મુલાકાતને યાદ કરી હતી તથા ભારત અને જાપાન વચ્ચે વિશેષ વ્યૂહાત્મક અને આંતરરાષ્ટ્રીય ભાગીદારીને ગાઢ બનાવવા પોતાની દ્રઢ કટિબદ્ધતા વ્યક્ત કરી હતી. પ્રધાનમંત્રીએ જણાવ્યું હતું કે, ભારત ચાલુ વર્ષનાં અંતે જાપાન સાથે વાર્ષિક શિખર સંમેલનનાં આગામી રાઉન્ડ માટે આતુર છે.
પ્રધાનમંત્રીએ પેરાલિમ્પિક્સ ગેમ્સમાં જેવેલિનમાં રજત ચંદ્રક જીતવા બદલ દેવેન્દ્ર ઝાઝરીયાને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ દેવેન્દ્ર ઝાઝરીયાને ટોક્યોમાં પેરાલિમ્પિક્સ ગેમ્સમાં જેવેલિનમાં રજત ચંદ્રક જીતવા બદલ અભિનંદન પાઠવ્યા છે. એક ટ્વિટમાં પ્રધાનમંત્રીએ કહ્યું; "@
ગ્રેમી વિજેતા રિકી કેજે પ્રધાનમંત્રી શ્રી સાથે મુલાકાત કરી

પ્રધાનમંત્રી શ્રી નરેન્દ્ર મોદીએ ગ્રેમી વિજેતા ભારતીય સંગીતકાર, રિકી કેજ સાથેની તેમની મુલાકાત અંગેની તેમની ખુશી શેર કરી છે. તેમને ભાવિ પ્રયાસો માટે શુભકામનાઓ પાઠવતા વડાપ્રધાને કહ્યું હતું કે "સંગીત પ્રત્યે તમારો જુસ્સો અને ઉત્સાહ સતત વધુ મજબૂત થતો જાય છે." પ્રધાનમંત્રીએ ટ્વિટ કર્યું; "તમને મળીને આનંદ થયો @rickykej! સંગીત પ્રત્યેનો તમારો જુસ્સો અને ઉત્સાહ વધુ મજબૂત થતો જાય છે. તમારા ભવિષ્યના પ્રયત્નો માટે શુભેચ્છાઓ."
પ્રધાનમંત્રીએ આજે રસીકરણના રેકોર્ડની પ્રશંસા કરી

પ્રધાનમંત્રી શ્રી નરેન્દ્ર મોદીએ આજે રસીકરણની વિક્રમી સંખ્યાની પ્રશંસા કરી છે અને કહ્યું છે કે 1 કરોડને પાર કરવું એ એક મહત્વપૂર્ણ સિદ્ધિ છે. એક ટ્વિટમાં પ્રધાનમંત્રીએ કહ્યું; "આજે રસીકરણની સંખ્યાનો રેકોર્ડ! 1 કરોડનો આંક પાર કરવો એ એક મહત્વની સિદ્ધિ છે. રસીકરણ કરનારા અને રસીકરણ ડ્રાઇવને સફળ બનાવનારાઓને ધન્યવાદ. "